# ΙΔΙΩΤΙΚΟ ΑΠΟΡΡΗΤΟ ΚΑΙ ΑΣΦΑΛΕΙΑ

Τελευταία ενημέρωση: Ιούλιος 2023
Μπορείτε να δείτε την προηγούμενη πολιτική απορρήτου εδώ.

Το ιδιωτικό σας απόρρητο είναι σημαντικό για τη Logitech. Έτσι, καταρτίσαμε αυτήν την πολιτική για να σας εξηγήσουμε πώς επεξεργαζόμαστε τα προσωπικά σας στοιχεία.

Στην παρούσα Δήλωση Ιδιωτικού Απορρήτου και Ασφάλειας περιγράφονται οι τύποι των δεδομένων που συλλέγουμε, ο τρόπος με τον οποίο τα χρησιμοποιούμε και πώς προστατεύουμε τα προσωπικά στοιχεία που συλλέγονται από τα προϊόντα, τις υπηρεσίες, τις εφαρμογές (apps), το λογισμικό και άλλες συσκευές μας. Η Logitech είναι ένας όμιλος εταιρειών που λειτουργούν υπό τη μητρική εταιρεία τους, τη Logitech Europe S.A. Η Εταιρεία Logitech που θα αποτελεί τον υπεύθυνο επεξεργασίας των προσωπικών σας δεδομένων ποικίλλει ανάλογα με τη σχέση που διατηρείτε μαζί μας (ως πελάτης, συνεργάτης, ανάδοχος ή οποιαδήποτε άλλη αντίστοιχη σχέση).

Αν χρησιμοποιείτε τα προϊόντα μας στους δικτυακούς μας τόπους, ισχύει επίσης η Δήλωση Ιδιωτικού Απορρήτου Δικτυακών Τόπων της Logitech.

##### ΤΑ ΠΡΟΪΟΝΤΑ ΜΑΣ

- Προϊόντα Δημιουργικότητας και Παραγωγικότητας
- Κάμερες και προϊόντα Circle
- Προϊόντα Logitech Gaming
- Harmony και σχετικά προϊόντα
- Προϊόντα τηλεδιάσκεψης Logitech
- Προϊόντα και υπηρεσίες Jaybird
- Προϊόντα και υπηρεσίες Ultimate Ears

#### ΣΤΟΙΧΕΙΑ ΠΟΥ ΣΥΛΛΕΓΟΥΜΕ

Συλλέγουμε δεδομένα με διάφορους τρόπους προκειμένου να βελτιώσουμε τα προϊόντα και τις υπηρεσίες μας:

- Πληροφορίες που μας παρέχετε εσείς
  Σε αυτές περιλαμβάνονται τα στοιχεία που παρέχετε κατά τη δήλωση και ρύθμιση νέων προϊόντων, τη λήψη λογισμικού, τη δημοσίευση σε διαδικτυακές πλατφόρμες όπως φόρουμ ή κοινότητες, όταν απαντάτε σε μια έρευνα ή όταν συμμετέχετε σε ένα διαγωνισμό.
- Πληροφορίες από τη χρήση προϊόντων και υπηρεσιών
  Όταν χρησιμοποιείτε προϊόντα και υπηρεσίες, μπορεί να αποστέλλονται δεδομένα σε εμάς, όπως το μοντέλο του υλικού σας, η έκδοση του υλικολογισμικού και του λειτουργικού συστήματος, μοναδικά αναγνωριστικά συσκευών και πληροφορίες για τη διεύθυνση IP/την τοποθεσία. Άλλες φορές, με την επιφύλαξη της ισχύουσας νομοθεσίας και με τη συγκατάθεσή σας όπου απαιτείται, ενδέχεται να συλλέγουμε δεδομένα με βάση τις δραστηριότητές σας, συμπεριλαμβανομένων των ρυθμίσεων και διαμορφώσεών σας, δεδομένων χρήσης και δεδομένων κατάρρευσης συστήματος ή σφαλμάτων.

Επίσης, ενδέχεται να συλλέγουμε και να επεξεργαζόμαστε με άλλον τρόπο επαγγελματικά στοιχεία επικοινωνίας που μας παρέχετε ή που συλλέγουμε από τον οργανισμό σας, όπως οι επιχειρηματικοί μας εταίροι και προμηθευτές, όταν δραστηριοποιούμαστε επιχειρηματικά και στο πλαίσιο της εκτέλεσης μιας συμφωνίας. Όπου απαιτείται ειδοποίηση ή συγκατάθεση για την εν λόγω επεξεργασία, ο οργανισμός θα ενημερώνει και θα λαμβάνει τη συγκατάθεση από το αντίστοιχο προσωπικό και τους εξουσιοδοτημένους χρήστες του.

Διαβαστε περισσοτερα

Τα δεδομένα που λαμβάνουμε εξαρτώνται από τα προϊόντα, τις λειτουργίες και τις υπηρεσίες που χρησιμοποιείτε, τις εκδηλώσεις στις οποίες μπορεί να συμμετέχετε και άλλες αλληλεπιδράσεις που ενδεχομένως έχετε με εμάς. Αυτά τα δεδομένα περιλαμβάνουν τα ακόλουθα:

- Όνομα και στοιχεία επικοινωνίας – δεδομένα όπως το όνομα, η προσωπική ή επαγγελματική διεύθυνση email, η προσωπική ή επαγγελματική ταχυδρομική διεύθυνση, ο προσωπικός ή επαγγελματικός αριθμός τηλεφώνου, το αναγνωριστικό χρήστη και άλλα παρόμοια δεδομένα επικοινωνίας.
- Στοιχεία πρόσβασης – pκωδικοί πρόσβασης, συμβουλές και πληροφορίες που χρησιμοποιούνται για τον έλεγχο ταυτότητας και την πρόσβαση σε λογαριασμούς
- Δημογραφικά δεδομένα – δεδομένα όπως η ηλικία, το φύλο, η χώρα και η γλώσσα προτίμησής σας
- Δεδομένα πληρωμών – αν πραγματοποιείτε αγορές μέσω της διαδικτυακής τοποθεσίας μας, δεδομένα που είναι αναγκαία για την επεξεργασία της παραγγελίας σας, όπως τη διεύθυνση αποστολής, τα προϊόντα που παραγγείλατε και τα στοιχεία επικοινωνίας σας. Όταν αγοράζετε ψηφιακά προϊόντα, επεξεργαζόμενα δεδομένα πληρωμής, όπως η αξία της συναλλαγής, ποιες συνδρομές αγοράσατε και, αν ισχύει, το αναγνωριστικό σας στα Paypal, WeChat, AliPay ή Stripe Δεν συλλέγουμε πληροφορίες πληρωμής ή αριθμούς πιστωτικών καρτών.
- Δεδομένα χρήσης – δεδομένα σχετικά με τον τρόπο που αλληλεπιδράτε εσείς και η συσκευή σας με εμάς και τα προϊόντα μας, όπως:

- Δεδομένα χρήσης προϊόντων – τις λειτουργίες που χρησιμοποιείτε, τις ενέργειες που εκτελείτε και τις δραστηριότητες που διεξάγετε, π.χ.: πατήματα πλήκτρων, αλληλεπιδράσεις με μια εφαρμογή ή χρόνος που διήρκεσε η ακρόαση ενός ηχείου
- Δεδομένα συσκευής – δεδομένα σχετικά με τη συσκευή σας και το δίκτυο που χρησιμοποιείτε για σύνδεση με τα προϊόντα μας. Σε αυτά περιλαμβάνονται τα λειτουργικά συστήματα και άλλο λογισμικό που είναι εγκατεστημένο στη συσκευή σας, τα αναγνωριστικά συσκευών και οι ρυθμίσεις περιοχής και γλώσσας.
- Άλλα δεδομένα προϊόντων – πληροφορίες από άλλες συσκευές και λογισμικό, όπως πληροφορίες για στερεοφωνικά προϊόντα, προϊόντα οικιακού αυτοματισμού και τηλεοπτικά προϊόντα καθώς και σχετικά με παρόχους καλωδιακής τηλεόρασης
- Αναφορές σφαλμάτων και δεδομένα απόδοσης – ο τύπος ή η σοβαρότητα του προβλήματος, λεπτομέρειες για το λογισμικό ή το υλικό που σχετίζεται με ένα σφάλμα, το περιεχόμενο των αρχείων που χρησιμοποιούσατε όταν παρουσιάστηκε ένα σφάλμα και δεδομένα σχετικά με άλλο λογισμικό στη συσκευή σας
- Δεδομένα υποστήριξης – πληροφορίες για εσάς και το υλικό σας, το λογισμικό σας, καθώς και λεπτομέρειες σχετικά με το περιστατικό, στοιχεία ελέγχου ταυτότητας, τις επικοινωνίες σας μαζί μας, δεδομένα σχετικά με το μηχάνημα και την εφαρμογή που χρησιμοποιούσατε, καθώς και δεδομένα συστήματος, μητρώου και διαμόρφωσης.

- Ενδιαφέροντα και αγαπημένα – οι μουσικές προτιμήσεις σας, οι προγραμματισμένες δραστηριότητες ή οι συνήθειές σας, τα κανάλια και οι ραδιοφωνικοί σταθμοί και οι υπηρεσίες που χρησιμοποιείτε
- Επαφές και σχέσεις – οι επαφές και οι σχέσεις σας, αν χρησιμοποιείτε ένα προϊόν που υποστηρίζει λειτουργίες για πολλούς χρήστες, κοινότητες και κοινή χρήση
- Λογαριασμοί της Logitech (επισκέπτες και Logi ID) – υπάρχουν διαφορετικές διαθέσιμες επιλογές για τη δημιουργία λογαριασμού, ανάλογα με το προϊόν ή την υπηρεσία και την επιλογή σας. Μπορεί να αποφασίσετε να μην δημιουργήσετε λογαριασμό, αλλά να παρέχετε στοιχεία ως επισκέπτης. Σε ανάλογη περίπτωση, μπορούμε να συλλέξουμε μόνο περιορισμένες πληροφορίες, όπως το ονοματεπώνυμο σας, τη διεύθυνση email σας και τη διεύθυνση αποστολής σας. Μπορεί να αποφασίσετε να δημιουργήσετε έναν προσωπικό λογαριασμό Logitech στη διαδικτυακή τοποθεσία μας, που λέγεται Logi ID. Σε ανάλογη περίπτωση, μπορούμε επίσης να συλλέξουμε πληροφορίες, όπως το ονοματεπώνυμο σας, τη διεύθυνση email σας και τη διεύθυνση αποστολής σας, κάτι που θα βελτιστοποιήσει την εμπειρία σας. Για παράδειγμα, μπορεί να καθιστά δυνατή τη βελτιωμένη εξατομίκευση και να σας επιτρέπει να αποθηκεύετε και να ανακτάτε ρυθμίσεις, διαμορφώσεις και ιστορικό. Θα εκχωρηθεί ένας μοναδικός αριθμός αναγνωριστικού στον λογαριασμό και στα στοιχεία σας. Όταν συνδέεστε στο λογαριασμό σας, ενδέχεται να συλλέγουμε στοιχεία σχετικά με την περίοδο λειτουργία σας, περιλαμβανομένων μιας καταχώρισης της σύνδεσής σας, ημερομηνίας και ώρας, του προϊόντος στο οποίο συνδεθήκατε, του αριθμού που έχει αντιστοιχιστεί στο λογαριασμό σας και ενός μοναδικού αναγνωριστικού που είναι αντιστοιχισμένο στη συσκευή σας, της διεύθυνσης IP σας, και της έκδοσης του λειτουργικού συστήματος και του προγράμματος περιήγησης που χρησιμοποιείτε. Γενικά, όταν συνδέεστε στο λογαριασμό σας, παραμένετε συνδεδεμένοι έως ότου αποσυνδεθείτε.
- Σύνδεση μέσω μέσων κοινωνικής δικτύωσης – Όταν συνδέεστε στον λογαριασμό σας χρησιμοποιώντας άλλες υπηρεσίες, όπως Apple, Facebook, Google ή Twitch, εμείς επεξεργαζόμαστε τα προσωπικά δεδομένα που έχετε συμφωνήσει να κοινοποιείτε μέσω της εκάστοτε πλατφόρμας που χρησιμοποιείτε για τη σύνδεση. Διαβάστε τις ειδοποιήσεις των πολιτικών απορρήτου που σάς παρέχονται από τις εν λόγω υπηρεσίες όταν συνδέετε τους λογαριασμούς σας, για να μάθετε λεπτομέρειες σχετικά με τις πληροφορίες που λαμβάνει η Logitech.
- Δεδομένα τοποθεσίας – Ορισμένα προϊόντα χρησιμοποιούν δεδομένα τοποθεσίας για σκοπούς όπως οι προτιμήσεις ώρας/ημερομηνίας και γλώσσας, ή για σκοπούς συμμόρφωσης με τη νομοθεσία. Τα δεδομένα που συλλέγουμε σχετικά με την τοποθεσία σας μπορούν να είναι είτε ακριβή είτε ανακριβή. Τα ακριβή δεδομένα τοποθεσίας μπορεί να είναι οι πληροφορίες διεύθυνσης της κατοικίας ή της εργασίας σας ή δεδομένα του συστήματος GPS (Global Position System), που ενδεχομένως συλλέγουμε όταν ενεργοποιείτε προϊόντα ή λειτουργίες που βασίζονται στην τοποθεσία. Στα ανακριβή δεδομένα τοποθεσίας μπορεί να περιλαμβάνονται μια τοποθεσία που προκύπτει από τη διεύθυνση Wi-Fi ή IP που χρησιμοποιείτε ή δεδομένα που υποδεικνύουν πού βρίσκεστε με μικρότερη ακρίβεια, όπως πόλη ή περιοχή.
- Περιεχόμενο – Ενδέχεται να συλλέγουμε πληροφορίες σχετικά με το περιεχόμενο των αρχείων και της επικοινωνίας σας όταν αυτό είναι αναγκαίο προκειμένου να σας παρέχουμε τα προϊόντα που χρησιμοποιείτε. Ενδέχεται επίσης να συλλέγουμε το περιεχόμενο μηνυμάτων που μας αποστέλλετε, όπως σχόλια και κριτικές προϊόντων που γράφετε ή ερωτήσεις και πληροφορίες που παρέχετε για την υποστήριξη πελατών. Όταν επικοινωνείτε μαζί μας, ενδέχεται να παρακολουθούνται και να καταγράφονται οι τηλεφωνικές συνομιλίες ή οι περίοδοι συνομιλίας μέσω μηνυμάτων με τους αντιπροσώπους μας, με την επιφύλαξη της ισχύουσας νομοθεσίας και της συγκατάθεσής σας όπου απαιτείται.

##### Δεδομένα δοκιμαστή προϊόντων (product tester)

Ενδέχεται να συλλέξουμε πληροφορίες για το πρόσωπό σας κατά την εγγραφή σας για να γίνετε δοκιμαστής προϊόντων ή υπηρεσιών της Logitech. Χρησιμοποιούμε τα δεδομένα αυτά για να σας καλέσουμε να δοκιμάσετε ένα προϊόν, και χρησιμοποιούμε τα σχόλιά σας προκειμένου να αναπτύξουμε και να βελτιώσουμε τα προϊόντα και τις υπηρεσίες μας.

Διαβαστε περισσοτερα

Στα στοιχεία που συλλέγουμε περιλαμβάνονται τα εξής:

- Οι κατηγορίες προϊόντων και υπηρεσιών που σας ενδιαφέρουν
- Πληροφορίες από την εφαρμογή δοκιμής προϊόντων
- Η δραστηριότητα δοκιμών σας, δεδομένα προϊόντων, δεδομένα συσκευής. και διαγνωστικά δεδομένα
- Εγγραφές βίντεο ή/και ήχου αν αποτελούσαν μέρος της δοκιμής στην οποία συμμετείχατε
- Δεδομένα αποστολής/διεκπεραίωσης
- Τα σχόλια και οι κριτικές σας για τα προϊόντα και τις υπηρεσίες που δοκιμάσατε.

Εκτός και αν ενημερωθείτε διαφορετικά κατά την εγγραφή σας στο πρόγραμμα δοκιμών, τα δεδομένα αυτά υποβάλλονται σε επεξεργασία για τη σύναψη ή την εκτέλεση της σύμβασης ανάμεσα σε εσάς και την Logitech.

Επιστροφή στην αρχή

#### ΠΩΣ ΧΡΗΣΙΜΟΠΟΙΟΥΝΤΑΙ ΤΑ ΣΤΟΙΧΕΙΑ

Χρησιμοποιούμε τα δεδομένα που συλλέγουμε:

1. για τη λειτουργία της επιχείρησής μας και την παροχή, βελτίωση και εξατομίκευση των προϊόντων και υπηρεσιών που προσφέρουμε, καθώς και
2. για την αποστολή υλικού επικοινωνίας, συμπεριλαμβανομένων προσφορών, πληροφοριών λογαριασμών, ενημερώσεων ασφάλειας και πληροφοριών για προϊόντα.

Ενδέχεται να αναλύσουμε τα δεδομένα αυτά, συμπεριλαμβανομένων των προσωπικών σας στοιχείων, προκειμένου να σας παρέχουμε μια πιο ομαλή, συνεπή και εξατομικευμένη εμπειρία. Η εν λόγω ανάλυση λαμβάνει σε κάθε περίπτωση χώρα σύμφωνα με την ισχύουσα νομοθεσία και με τη συγκατάθεσή σας όπου απαιτείται.

Διαβαστε περισσοτερα

##### Παροχή και βελτίωση των προϊόντων και των υπηρεσιών μας

Χρησιμοποιούμε δεδομένα για να παρέχουμε και να βελτιώνουμε τα προϊόντα μας και για τη διεκπεραίωση σημαντικών λειτουργιών. Σε αυτά περιλαμβάνονται η λειτουργία και ο τρόπος χρήσης των προϊόντων, η συντήρηση και βελτίωση της απόδοσης των προϊόντων και η χρήση των δεδομένων για τη διεξαγωγή ερευνών, την ανάπτυξη νέων λειτουργιών και την παροχή υποστήριξης πελατών. Παραδείγματα των εν λόγω χρήσεων είναι τα ακόλουθα:

- Παροχή του προϊόντος ή της υπηρεσίας
  Χρησιμοποιούμε δεδομένα προκειμένου να εξασφαλίζουμε ότι τα προϊόντα μας λειτουργούν σύμφωνα με τον προορισμό τους και τις προσδοκίες. Τα προϊόντα μας ενδέχεται να περιλαμβάνουν εξατομικευμένες λειτουργίες και συμβουλές που βελτιώνουν την παραγωγικότητα και την ψυχαγωγία σας και προσαρμόζουν τις εμπειρίες σας με βάση τις δραστηριότητες, τα ενδιαφέροντα και την τοποθεσία σας.
- Υποστήριξη πελατών
  Χρησιμοποιούμε δεδομένα για τη διάγνωση προβλημάτων σε προϊόντα, την επισκευή των συσκευών των πελατών και την παροχή άλλων υπηρεσιών εξυπηρέτησης και υποστήριξης πελατών.
- Ενεργοποίηση και δήλωση προϊόντων
  Χρησιμοποιούμε την έκδοση και την τοποθεσία των συσκευών και των εφαρμογών, καθώς και τα μοναδικά αναγνωριστικά συσκευών και δικτύων και άλλα δεδομένα για την ενεργοποίηση και δήλωση προϊόντων.
- Βελτίωση προϊόντων
  Χρησιμοποιούμε δεδομένα για τη βελτίωση των προϊόντων μας, την προσθήκη νέων λειτουργιών ή δυνατοτήτων, την αναφορά σφαλμάτων, τη βελτίωση της ασφάλειας, για να καθορίσουμε σε ποιες νέες λειτουργίες να δώσουμε προτεραιότητα και για να βελτιώσουμε την αποτελεσματικότητα.
- Ασφάλεια και επίλυση διενέξεων
  Χρησιμοποιούμε δεδομένα για τη διαφύλαξη της ασφάλειας των προϊόντων και των χρηστών μας, για τον εντοπισμό και την πρόληψη της απάτης, για την επίλυση διενέξεων και για την επιβολή των συμβάσεών μας. Για παράδειγμα, ενδέχεται να χρησιμοποιούμε δεδομένα για τον καθορισμό των προϊόντων που απαιτούν ενημερώσεις ασφάλειας ή να αναλύουμε μοτίβα στα δεδομένα που μας επιτρέπουν να αναπτύξουμε νέα χαρακτηριστικά ασφάλειας.
- Επιχειρηματικές δραστηριότητες
  Ενδέχεται να χρησιμοποιούμε ψευδώνυμα και συγκεντρωτικά δεδομένα για τη δημιουργία στατιστικών στοιχείων και τη διεξαγωγή αναλύσεων. Για παράδειγμα, δημιουργούνται αναφορές οικονομικών στοιχείων και προϊόντων με σκοπό την ανάλυση της απόδοσης σε έναν συγκεκριμένο τομέα ή περιοχή.
- Υλικό επικοινωνίας μάρκετινγκ
  Αν έχετε δηλώσει την επιθυμία συμμετοχής σας ή αν έχουμε έννομο συμφέρον δυνάμει της ισχύουσας νομοθεσίας, μπορούμε να σας αποστέλλουμε πληροφορίες σχετικά με τα προϊόντα και τις υπηρεσίες μας μέσω ηλεκτρονικού ταχυδρομείου ή τηλεφωνικά, συμπεριλαμβανομένων πληροφοριών σχετικά με νέες λειτουργίες προϊόντων, νέες κυκλοφορίες, προσφορές και ανακοινώσεις. Μπορείτε να εξαιρεθείτε ανά πάσα στιγμή κάνοντας κλικ στο σύνδεσμο «κατάργησης εγγραφής» στα email μάρκετινγκ ή μεταβαίνοντας σε tαυτή τη σελίδα. SΜε την επιφύλαξη της ισχύουσας νομοθεσίας και με τη συγκατάθεσή σας όπου απαιτείται, ενδέχεται επίσης να χρησιμοποιούμε cookies ή τεχνολογία παρακολούθησης κίνησης για να καθορίσουμε την αποτελεσματικότητα των υλικών επικοινωνίας μας – π.χ. για να καθορίσουμε, συλλογικά, τον αριθμό των ατόμων που ανοίγουν τα μηνύματα email. Μπορεί επίσης να σας στείλουμε email για να σας υπενθυμίσουμε είδη που έχουν μείνει στο ηλεκτρονικό σας καλάθι αγορών, να σας ενημερώσουμε ή να ζητήσουμε πληροφορίες σχετικά με ένα αίτημα υπηρεσίας ή επισκευής ή να σας ειδοποιήσουμε ότι πρέπει να ενεργήσετε προκειμένου να διατηρήσετε το λογαριασμό σας ενεργό.
li>
- Επικοινωνία υποστήριξης
  Ενδέχεται να επικοινωνήσουμε μαζί σας μέσω email ή με άλλα μέσα για να σας ειδοποιήσουμε σχετικά με το χρόνο λήξης μιας συνδρομής ή να σας ενημερώσουμε για το χρόνο κατά τον οποίο είναι διαθέσιμες ενημερώσεις ασφάλειας.

Επιστροφή στην αρχή

#### ΚΟΙΝΟΠΟΙΗΣΗ ΚΑΙ ΑΠΟΚΑΛΥΨΗ ΣΤΟΙΧΕΙΩΝ

Δεν πωλούμε τα προσωπικά δεδομένα σας.

Ενδέχεται να κοινοποιούμε τα προσωπικά σας δεδομένα με τη συγκατάθεσή σας για την ολοκλήρωση μιας συναλλαγής ή για την παροχή ενός προϊόντος ή μιας υπηρεσίες που έχετε ζητήσει ή για το οποίο έχετε παράσχει εξουσιοδότηση. Επιπλέον, κοινοποιούμε προσωπικά δεδομένα μεταξύ συγγενικών εταιρειών και θυγατρικών μας για τους σκοπούς που περιγράφονται στην παρούσα πολιτική και όταν αυτό απαιτείται από τη νομοθεσία.

Διαβαστε περισσοτερα

Ενδέχεται να κοινοποιούμε προσωπικά δεδομένα σε προμηθευτές ή αντιπροσώπους που εργάζονται εκ μέρους μας για τους σκοπούς που περιγράφονται στην παρούσα δήλωση. Για παράδειγμα, εταιρείες στις οποίες έχει ανατεθεί η παροχή υπηρεσιών εξυπηρέτησης πελατών ή βοήθειας στην προστασία και διασφάλιση των συστημάτων και των υπηρεσιών μας ενδέχεται να έχουν ανάγκη πρόσβασης σε προσωπικά δεδομένα προκειμένου να επιτελούν αυτές τις λειτουργίες.

Αυτές οι εταιρείες πρέπει να τηρούν τις απαιτήσεις προστασίας και ασφάλειας των δεδομένων και δεν επιτρέπεται να χρησιμοποιούν τα προσωπικά δεδομένα που λαμβάνουν από εμάς για οποιονδήποτε άλλο σκοπό. Ενδέχεται επίσης να κοινοποιήσουμε προσωπικά δεδομένα σε μια άλλη εταιρεία με την οποία σχεδιάζουμε πιθανή συγχώνευση ή εξαγορά, περιλαμβανομένης οποιασδήποτε εταιρείας που συμμετέχει σε συγχώνευση, μεταβίβαση ή πώληση περιουσιακών στοιχείων μας ή της επιχείρησής μας.

Εάν καταχωρίσετε πληροφορίες σε δημόσιες περιοχές στα προϊόντα και τις υπηρεσίες μας, όπως σε κοινότητες, φόρουμ ή ιστολόγια, αυτές οι πληροφορίες θα είναι διαθέσιμες στο κοινό και θα έχουμε το δικαίωμα να τις επαναχρησιμοποιήσουμε και να τις αναδημοσιεύσουμε κατά την κρίση μας σύμφωνα με τους Όρους Χρήσης.

Τέλος, αποκτούμε πρόσβαση σε, μεταβιβάζουμε, αποκαλύπτουμε και διατηρούμε προσωπικά δεδομένα, συμπεριλαμβανομένου του περιεχομένου σας, όταν θεωρούμε καλόπιστα ότι αυτό είναι αναγκαίο για τους εξής σκοπούς:

- για τη συμμόρφωση με τη νομοθεσία ή την ανταπόκριση σε νόμιμη διαδικασία, όπως αιτήματα από αστυνομικές ή άλλες κρατικές αρχές·
- Για την προστασία των πελατών μας, όπως, για παράδειγμα, για την αποτροπή ανεπιθύμητης αλληλογραφίας ή προσπαθειών εξαπάτησης των χρηστών μας ή για να συμβάλουμε στην αποτροπή απώλειας ζωής ή σοβαρού τραυματισμού.
- για τη διατήρηση της ασφάλειας των προϊόντων μας, συμπεριλαμβανομένων της πρόληψης ή του τερματισμού μιας επίθεσης στα συστήματα ή δίκτυά μας·
- για την προστασία των δικών σας ή των δικών μας νομικών δικαιωμάτων ή σύμφωνα με τις νομοθετικές απαιτήσεις ή κατόπιν εντολής από δικαστικές ή κρατικές αρχές.

###### Παροχή στοιχείων από εσάς σε τρίτα μέρη

Δεν φέρουμε ευθύνη για πληροφορίες που παρέχονται από εσάς σε τρίτα μέρη. Οι εν λόγω πληροφορίες δεν υπόκεινται στην παρούσα πολιτική. Αναλαμβάνετε όλους τους κινδύνους για το ιδιωτικό απόρρητο και την ασφάλεια, καθώς και άλλους κινδύνους που ενέχει η παροχή πληροφοριών, συμπεριλαμβανομένων των προσωπικών στοιχείων, σε τρίτα μέρη. Για τα μέτρα προστασίας των τρίτων μερών, ανατρέξτε στις πολιτικές ιδιωτικού απορρήτου, εάν υπάρχουν, των εν λόγω τρίτων μερών.

Επιστροφή στην αρχή

#### ΕΛΕΓΧΟΣ ΚΑΙ ΠΡΟΣΒΑΣΗ ΣΕ ΠΛΗΡΟΦΟΡΙΕΣ

Μπορείτε να μας ζητήσετε να ενημερώσουμε, να διαγράψουμε ή να απενεργοποιήσουμε ορισμένες πληροφορίες που ανήκουν σε εσάς. Μπορείτε επίσης να ζητήσετε να καταργήσουμε τα προσωπικά σας στοιχεία από το ιστολόγιο, τα φόρουμ κοινότητας ή από άλλες δημόσιες περιοχές που βρίσκονται υπό τον έλεγχό μας. Εάν δεν είμαστε σε θέση να καταργήσουμε ορισμένα προσωπικά σας στοιχεία, θα σας ενημερώσουμε για το λόγο.

Μπορείτε να διακόψετε τη λήψη των μηνυμάτων ηλεκτρονικού ταχυδρομείου μάρκετινγκ ακολουθώντας τις οδηγίες που περιλαμβάνονται στα μηνύματα που σας αποστέλλονται ή από τη σελίδα διαχείρισης εγγραφών του δικτυακού μας τόπου. Προσπαθούμε να ανταποκριθούμε στα αιτήματα αναθεώρησης στοιχείων που έχουμε στα αρχεία μας μέσα σε 30 ημέρες από την ημερομηνία λήψης του αιτήματος.

Έχετε τη δυνατότητα να «εξαιρεθείτε» από τη χρήση των προσωπικών σας στοιχείων για συγκεκριμένους σκοπούς όποτε ζητάμε να μας δώσετε τα εν λόγω στοιχεία. Εάν έχετε ερωτήσεις, σχόλια ή θα θέλατε να υποβάλετε κάποιο αίτημα αναφορικά με τα δεδομένα σας ή σχετικά με τη δήλωση ιδιωτικού απορρήτου ή τις πρακτικές μας για τα δεδομένα, επικοινωνήστε μαζί μας στη διεύθυνση support.logitech.com/response-center ή με τους ακόλουθους τρόπους:

Τηλέφωνο: +1 646-454-3200
Επικοινωνία: support.logitech.com/response-center
Ταχυδρομείο: Logitech Privacy Officer, 3930 North First Street, San Jose, CA 95134 USA

Εάν δεν μείνετε ικανοποιημένοι από την απάντησή μας, μπορείτε να παραπέμψετε την καταγγελία ή τη διένεξη περί ιδιωτικού απορρήτου στην περιφερειακή ή εθνική αρχή προστασίας δεδομένων της δικαιοδοσίας σας.

#### ΠΑΙΔΙΑ

Δεν συλλέγουμε ή δεν διατηρούμε εν γνώσει μας οποιοδήποτε προσωπικό στοιχείο από χρήστες κάτω των 13 ετών. Εάν μάθουμε ότι έχουν συλλεχθεί τέτοιου είδους πληροφορίες από χρήστες κάτω των 13 ετών στις ή μέσω των τοποθεσιών της Logitech, θα λάβουμε τα κατάλληλα μέτρα για τη διαγραφή τους. Αν είστε γονέας ή νόμιμος κηδεμόνας παιδιού κάτω των 13 ετών που έχει εγγραφεί για τη δημιουργία λογαριασμού ή τη χρήση κάποιας υπηρεσίας στις τοποθεσίες μας, επικοινωνήστε μαζί μας χρησιμοποιώντας τα παρακάτω στοιχεία επικοινωνίας, προκειμένου να τερματιστεί ο λογαριασμός ή υπηρεσία του παιδιού και να διαγραφούν τα προσωπικά του στοιχεία.

#### ΑΣΦΑΛΕΙΑ ΔΕΔΟΜΕΝΩΝ

Δεσμευόμαστε για την προστασία και την ασφάλεια των προσωπικών σας στοιχείων. Χρησιμοποιούμε ένα σύνολο τεχνολογιών και διαδικασιών ασφάλειας, συμπεριλαμβανομένης της κρυπτογράφησης TLS, για την προστασία των προσωπικών σας στοιχείων από μη εξουσιοδοτημένη πρόσβαση, χρήση ή αποκάλυψη.

#### ΤΡΟΠΟΙ ΑΠΟΘΗΚΕΥΣΗΣ ΚΑΙ ΕΠΕΞΕΡΓΑΣΙΑΣ ΣΤΟΙΧΕΙΩΝ

Θα διατηρούμε τα προσωπικά δεδομένα σας για όσο διάστημα

- χρησιμοποιείτε τα προϊόντα ή τις υπηρεσίες μας
- ο λογαριασμός σας είναι ενεργός
- χρειάζεται για να σας προσφέρουμε τις υπηρεσίες
- είμαστε νομικά υποχρεωμένοι
- για την επίλυση διενέξεων και
- για την επιβολή των συμβάσεών μας.

Τα δεδομένα προσωπικού χαρακτήρα που δεν απαιτείται πλέον να διατηρούνται διαγράφονται σε τακτά χρονικά διαστήματα.

Τα προσωπικά στοιχεία που συλλέγονται από εμάς μπορεί να αποθηκευτούν και να αποτελέσουν αντικείμενο επεξεργασίας στις Η.Π.Α. ή σε οποιαδήποτε άλλη χώρα στην οποία διατηρούμε εγκαταστάσεις εμείς ή οι συγγενείς εταιρείες ή οι πάροχοι υπηρεσιών μας.

Λαμβάνουμε μέτρα προκειμένου να εξασφαλίζουμε ότι τα δεδομένα που συλλέγουμε υποβάλλονται σε επεξεργασία όπως περιγράφεται στην παρούσα δήλωση και σύμφωνα με τη νομοθεσία της τοποθεσίας όπου βρίσκονται τα δεδομένα.

#### ΕΙΔΙΚΕΣ ΠΛΗΡΟΦΟΡΙΕΣ ΓΙΑ ΧΡΗΣΤΕΣ ΕΟΧ/ΗΒ/ΕΛΒΕΤΙΑΣ

Η παρούσα ενότητα παρέχει πληροφορίες για χρήστες στον Ευρωπαϊκό Οικονομικό Χώρο (ΕΟΧ), στο Ηνωμένο Βασίλειο (ΗΒ) και στην Ελβετία, και για χρήστες των οποίων τα προσωπικά δεδομένα υποβάλλονται σε επεξεργασία από τη Logitech στον ΕΟΧ, στο ΗΒ ή στην Ελβετία.

Διαβαστε περισσοτερα

Οι πληροφορίες που παρέχετε μπορεί να διαβιβαστούν ή να προσπελαστούν από οντότητες της Logitech ανά τον κόσμο όπως περιγράφεται στην παρούσα πολιτική.

##### Νομικές βάσεις για την επεξεργασία

Επεξεργαζόμαστε προσωπικά δεδομένα για έναν ή περισσότερους από τους εξής λόγους:

1. Για να σας παρέχουμε τα προϊόντα ή τις υπηρεσίες που έχετε ζητήσει
   Η επεξεργασία είναι απαραίτητη για την ενεργοποίηση και τη δήλωση προϊόντων, για να διασφαλίζεται ότι τα προϊόντα και οι υπηρεσίες που χρησιμοποιείτε λειτουργούν σωστά, για τη συντήρηση των προϊόντων, για την απάντηση σε ερωτήσεις και αιτήματα από εσάς και για την παροχή υποστήριξης πελατών στο πλαίσιο της εγγύησης ή σύμβασης παροχής υπηρεσιών.
2. Για τα έννομα συμφέροντα της Logitech
   Η επεξεργασία είναι απαραίτητη για τον εντοπισμό και την αποτροπή περιπτώσεων απάτης και για την προστασία και υπεράσπιση των δικαιωμάτων ή της ιδιοκτησίας άλλων πελατών ή τρίτων μερών, ή των δικών μας δικαιωμάτων και συμφερόντων. Λαμβάνουμε υπόψη τα συμφέροντά σας σε σχέση με την προστασία δεδομένων σε αυτήν τη διαδικασία και περιορίζουμε τις προσωπικές πληροφορίες σας στο μέγιστο βαθμό που αυτό είναι πρακτικά εφικτό.
3. Για την κάλυψη των νομικών υποχρεώσεων της Logitech
   Η επεξεργασία μπορεί να είναι απαραίτητη για τη συμμόρφωσή μας με νόμους και ρυθμιστικές απαιτήσεις της ΕΕ, του ΗΒ και των κρατών μελών της ΕΕ και για να ανταποκριθούμε σε έννομα αιτήματα, δικαστικές εντολές και νομικές διαδικασίες.
4. Με συγκατάθεση
   Η Logitech χρησιμοποιεί ορισμένα προσωπικά δεδομένα βάσει συγκατάθεσης. Για παράδειγμα, επεξεργαζόμαστε δεδομένα χρήσης προκειμένου να σχεδιάσουμε νέα προϊόντα και υπηρεσίες ή να βελτιώσουμε τη λειτουργικότητα και την ασφάλεια. Χρησιμοποιούμε επίσης δεδομένα με τη συγκατάθεσή σας για υλικό επικοινωνίας απευθείας εμπορικής προώθησης.

##### Τα δικαιώματα και οι επιλογές σας

Αν είστε πελάτης της Logitech που κατοικεί στον ΕΟΧ, στο ΗΒ ή στην Ελβετία, έχετε τα δικαιώματα που περιγράφονται παρακάτω.

Τηλέφωνο: +1 646-454-3200
Επικοινωνία: privacy@logitech.com
Ταχυδρομείο: Logitech Privacy Office EMEA, Logitech Ireland Services Limited, City Gate Plaza Two, Mahon, Cork, Ireland

Υπεύθυνος προστασίας δεδομένων (DPO): Μπορείτε να επικοινωνήσετε με τον ΥΠΔ μας στέλνοντας email στο dpo@logitech.com.

###### Δικαίωμα πρόσβασης και επεξήγησης

- Μπορείτε να ζητήσετε επεξήγηση για το τι δεδομένα διατηρούμε σχετικά με εσάς και τον τρόπο με τον οποίο τα χρησιμοποιούμε.
- Μπορείτε να ζητήσετε αντίγραφο των δεδομένων που διατηρούμε σχετικά με εσάς.

###### Δικαίωμα διόρθωσης

- Αν πιστεύετε ότι οι πληροφορίες που διατηρούμε για εσάς δεν είναι ακριβείς ή ολοκληρωμένες, μπορείτε να μας ζητήσετε να τις διορθώσουμε.

###### Δικαίωμα διαγραφής

- Μπορείτε να μας ζητήσετε να διαγράψουμε οριστικά τα δεδομένα σας.

###### Δικαίωμα εναντίωσης

- Μπορείτε να αντιταχθείτε στην από μέρους μας χρήση των δεδομένων σας για τα έννομα συμφέροντά μας ή για σκοπούς απευθείας εμπορικής προώθησης. Μπορείτε επίσης να ζητήσετε να μην υπόκεισθε σε αποφάσεις που λαμβάνονται αποκλειστικά βάσει αυτοματοποιημένης επεξεργασίας. Ενδέχεται να συνεχίσουμε να υποβάλλουμε τα δεδομένα σας σε επεξεργασία, εφόσον επιτρέπεται, αλλά όχι για σκοπούς απευθείας εμπορικής προώθησης.

###### Δικαίωμα περιορισμού της επεξεργασίας

- Μπορείτε να μας ζητήσετε να μην υποβάλουμε σε επεξεργασία τα δεδομένα προσωπικού χαρακτήρα σας αν θεωρείτε ότι τα δεδομένα είναι ανακριβή, η επεξεργασία είναι παράνομη ή αν χρειάζεστε τα δεδομένα σας για τη θεμελίωση, την άσκηση ή την υποστήριξη νομικών αξιώσεων.

###### Δικαίωμα φορητότητας

- Μπορείτε να ζητήσετε τη φορητότητα των δεδομένων που μας παρείχατε άμεσα ή έμμεσα, εφόσον διατηρούμε αυτά τα δεδομένα βάσει της συγκατάθεσής σας ή βάσει μεταξύ μας σύμβασης και η επεξεργασία των δεδομένων διενεργείται με αυτοματοποιημένα μέσα.

###### Δικαίωμα υποβολής καταγγελίας στην εποπτική αρχή

- Μπορείτε να υποβάλετε καταγγελία σχετικά με την από μέρους μας επεξεργασία των προσωπικών σας δεδομένων στην Επιτροπή Προστασίας Δεδομένων της εποπτικής αρχής της Ιρλανδίας. Τα στοιχεία επικοινωνίας της είναι τα εξής:
  Data Protection Commission
  21 Fitzwilliam Square
  Dublin 2
  D02 RD28
  Ireland
  Τηλέφωνο: +353 57 8684800, +353 (0)761 104 800
  Χρησιμοποιείτε τα προϊόντα και τις υπηρεσίες μας οικειοθελώς. Επομένως, εφόσον η επεξεργασία βασίζεται στη συγκατάθεση, μπορείτε να αποσύρετε τη συγκατάθεσή σας ανά πάσα στιγμή.

##### Διεθνείς διαβιβάσεις δεδομένων

Θα μεταφέρουμε τα προσωπικά δεδομένα σας από τον ΕΟΧ, το ΗΒ και την Ελβετία σε χώρες εκτός των προαναφερόμενων, μόνο όταν υπάρχουν οι κατάλληλες διαδικασίες ασφάλειας. Όταν η Logitech μεταφέρει δεδομένα διεθνώς βασίζεται σε i) Αποφάσεις επάρκειας τις οποίες έχει υιοθετήσει η Ευρωπαϊκή Επιτροπή με βάση το Άρθρο 45 του Κανονισμού (ΕΕ) 2016/679 (ΓΚΠΔ και ΓΚΠΔ Ηνωμένου Βασιλείου) ή σε ii) Τυποποιημένες συμβατικές ρήτρες που έχουν εκδοθεί από την Ευρωπαϊκή Επιτροπή. Οι εν λόγω συμβάσεις είναι διαθέσιμες κατόπιν υποβολής αιτήματος στη διεύθυνσηprivacy@logitech.com.

Επιστροφή στην αρχή

#### Προϊόντα Δημιουργικότητας και Παραγωγικότητας

Τα προϊόντα Δημιουργικότητας και Παραγωγικότητας Logitech περιλαμβάνουν υλικό όπως ποντίκια, πληκτρολόγια, touchpad, συσκευές παρουσιάσεων, κάμερες web και σετ μικροφώνου-ακουστικών, καθώς και το σχετικό λογισμικό και τις σχετικές υπηρεσίες όπως Logitech Options και Options+ (Logitech Options), Logitech Capture, Logitech Presentation, Setpoint και Logitech Control Center. Χρησιμοποιούμε τα δεδομένα που συλλέγουμε σχετικά με τα εν λόγω προϊόντα και υπηρεσίες για διάφορους σκοπούς που περιγράφονται παραπάνω, μεταξύ των οποίων η ασφάλεια, η σταθερότητα και η απόδοση των προϊόντων. Η Πολιτική Ιδιωτικού Απορρήτου ισχύει για τα εν λόγω προϊόντα, αλλά με μερικές διαφορές κατά τα ακόλουθα.

Διαβαστε περισσοτερα

##### Αντίγραφα ασφαλείας και μεταφορά ρυθμίσεων συσκευής

Το Logitech Options σάς επιτρέπει να προσαρμόσετε το ποντίκι, το πληκτρολόγιο και το touchpad σας στον υπολογιστή σας. Το λογισμικό Logitech Capture σάς επιτρέπει να κάνετε εγγραφές βίντεο και ήχου στον υπολογιστή σας και να αλλάζετε τις ρυθμίσεις της κάμερας. Αυτό το λογισμικό προσφέρει επίσης τη δυνατότητα δημιουργίας αντιγράφων ασφαλείας για τις ρυθμίσεις της συσκευής σας στο cloud ώστε να μπορείτε να μεταφέρετε τις εν λόγω ρυθμίσεις σε άλλους υπολογιστές και να ρυθμίζετε εύκολα τις συσκευές σας.

Ενδέχεται να συλλέγονται τα ακόλουθα στοιχεία:

- Πληροφορίες λογαριασμού όπως όνομα, διεύθυνση email και κωδικός πρόσβασης για να δημιουργήσετε ένα λογαριασμό ή αν χρησιμοποιείτε υπηρεσίες ανοικτής εξουσιοδότησης τρίτου μέρους (OAuth2) όπως Facebook ή Google για να συνδεθείτε.
- Στοιχεία υπολογιστή όπως όνομα, κατασκευαστής και μοντέλο του υπολογιστή, προκειμένου να διασφαλίζεται ότι η συσκευή λειτουργεί σωστά.
- Ειδικές πληροφορίες Logitech Options -

- Προσαρμογή κουμπιών και πλήκτρων, συμπεριλαμβανομένων εξειδικευμένων προσαρμογών ανά εφαρμογή
- Άλλες ρυθμίσεις συσκευής όπως ρυθμίσεις δείκτη και κύλισης του ποντικιού σας
- Τα δεδομένα ανάλυσης συλλέγονται σύμφωνα με τη συναίνεσή σας

- Ειδικές πληροφορίες Logitech Capture -

- Ρυθμίσεις σύνθεσης σκηνών και κάμερας

Με το Logitech Options, δημιουργούνται αυτόματα αντίγραφα ασφαλείας για τις ρυθμίσεις συσκευής. Μπορείτε να επιλέξετε να μην δημιουργούνται αυτόματα αντίγραφα ασφαλείας για τις ρυθμίσεις συσκευής σας ή να αποσυνδέεστε, απενεργοποιώντας έτσι τη λειτουργία δημιουργίας αντιγράφων ασφαλείας.

Διαβαστε περισσοτερα

##### Ενημερώσεις λογισμικού

Οι διακομιστές μας καταγράφουν αυτόματα ορισμένες πληροφορίες, στις οποίες περιλαμβάνονται η διεύθυνση IP, η έκδοση λογισμικού και οι συνδεδεμένες συσκευές, για να γίνεται έλεγχος για τις αναγκαίες ενημερώσεις λογισμικού και λήψη των απαραίτητων εικόνων και πόρων για τη συσκευή κατά τη διάρκεια της εγκατάστασης του λογισμικού μας και μετέπειτα.

##### Απόδοση, διαγνωστικοί έλεγχοι και ανάλυση

Με τη συγκατάθεσή σας, ορισμένα λογισμικά (όπως τα Logitech Options, Capture, η εφαρμογή Presentation, τα Setpoint και Logitech Control Center) συλλέγουν και καταγράφουν στοιχεία σχετικά με το λογισμικό, τις συσκευές και άλλες πληροφορίες όπως

- Χρήση λειτουργιών του λογισμικού
- Προσαρμογή των συσκευών σας
- Υλικό και λογισμικό συστήματος όπως έκδοση OS
- Πληροφορίες τοποθεσίας σε επίπεδο πόλης μέσω διεύθυνσης IP
- Συχνότητα χρήσης συσκευής όπως καταμέτρηση κλικ και πατημάτων κουμπιών. Για παράδειγμα, προκειμένου να είμαστε σε θέση να αναλύσουμε την ανθεκτικότητα και την αξιοπιστία των προϊόντων μας, ενδέχεται να καταγράφουμε πόσες φορές πατάτε κάθε κουμπί μέσα στο 24ωρο.
- Ειδικές πληροφορίες Logitech Capture – καταγράφουμε στοιχεία χρήσης σκηνών και μοντέλου κάμερας. Δεν αναλύουμε ούτε διαβιβάζουμε ήχο ή βίντεο από το χρήστη.
- Οι Συσκευές παρουσιάσεων Logitech καταγράφουν την έναρξη και λήξη μιας παρουσίασης, καθώς και το όνομα και την έκδοση της εφαρμογής που χρησιμοποιείτε. Συλλέγουμε αυτές τις πληροφορίες για λόγους βελτίωσης της λειτουργικότητας.

Δεν συλλέγουμε τα δεδομένα που εισάγετε ενώ χρησιμοποιείτε τα ποντίκια, τα πληκτρολόγια ή τα touchpad σας. Η αντιστοίχηση πλήκτρου αναφέρεται στην περίπτωση που προσαρμόζετε τη συσκευή σας και αντιστοιχείτε μια συντόμευση. Οι εφαρμογές μας απαιτούν την άδειά σας προκειμένου να εκτελέσουν την συντόμευση που αντιστοιχίσατε.

##### Λειτουργικότητα προϊόντων

Ορισμένες φορές, συλλέγουμε δεδομένα όπως στοιχεία συσκευών και εφαρμογών ούτως ώστε να λειτουργούν σωστά οι λειτουργίες των προϊόντων. Το Logitech Flow, για παράδειγμα, είναι μια λειτουργία ορισμένων συσκευών που σας επιτρέπει να εναλλάσσεστε απρόσκοπτα μεταξύ δύο ή τριών υπολογιστών, και να μεταφέρετε κείμενο, εικόνες και αρχεία από τον έναν υπολογιστή στον άλλο. Για να ενεργοποιήσουμε την αυτόματη ανίχνευση υπολογιστών κατά τη διαδικασία ρύθμισης του Flow, ενδέχεται να συλλέξουμε το αναγνωριστικό συσκευής και τη διεύθυνση IP σας.

Επιστροφή στην αρχή

#### Κάμερες και προϊόντα Circle

Οι κάμερες Logitech Circle είναι ασύρματες κάμερες και εφαρμογές λογισμικού που μπορούν να χρησιμοποιηθούν για διάφορους σκοπούς, στο σπίτι και στην εργασία. Προσφέρουν στους χρήστες εγγραφές βίντεο και ήχου με πλούσια χαρακτηριστικά που είναι προσβάσιμες από κινητή συσκευή ή υπολογιστή. Η Πολιτική Ιδιωτικού Απορρήτου ισχύει για τα εν λόγω προϊόντα, αλλά με μερικές διαφορές κατά τα ακόλουθα.

Διαβαστε περισσοτερα

##### Ενεργοποίηση και δήλωση

Για να ενεργοποιήσετε και να δηλώσετε τα προϊόντα σας, μας παρέχετε πληροφορίες για τη δημιουργία λογαριασμού, μεταξύ των οποίων όνομα, διεύθυνση email, κωδικός πρόσβασης, πιστωτική κάρτα (αν εγγραφείτε σε υπηρεσίες επ’ αμοιβή), όνομα κάμερας και ρυθμίσεις κάμερας.

Προσφέρουμε επίσης δυνατότητα ενεργοποίησης και δήλωσης προϊόντος μέσω υπηρεσιών ανοικτής εξουσιοδότησης τρίτου μέρους (OAuth2), όπως μέσω Facebook, ώστε να μπορείτε να κοινοποιείτε κλιπ που επιλέγετε στη συγκεκριμένη υπηρεσία.

Κατά τη ρύθμιση του προϊόντος, πρέπει να οριστεί ο κωδικός χώρας λειτουργίας. Ορισμένα λειτουργικά συστήματα ενδέχεται να ζητήσουν πρόσβαση σε δεδομένα τοποθεσίας κατά τον προσδιορισμό του κωδικού χώρας λειτουργίας.

##### Εγγραφές βίντεο και ήχου Circle

Όταν χρησιμοποιείτε προϊόντα και υπηρεσίες Circle, οι διακομιστές μας λαμβάνουν, καταγράφουν και επεξεργάζονται αυτόματα τα δεδομένα που είναι αναγκαία για την παροχή της υπηρεσίας, καθώς και πληροφορίες από τις συσκευές που χρησιμοποιείτε για την προβολή ή ακρόαση των δεδομένων, περιλαμβανομένων των εξής:

- Εγγραφές βίντεο και ήχου
- Πληροφορίες για συγκεκριμένες συσκευές, όπως μοντέλο υλικού, έκδοση λειτουργικού συστήματος και αναγνωριστικά συσκευών, όπως η διεύθυνση MAC, πληροφορίες δικτύου κινητής τηλεφωνίας, ονόματα δρομολογητών και μεταδεδομένα σχετικά με Apple Home Hubs και άλλες συσκευές Apple HomeKit.
- Πληροφορίες καταγραφής συμβάντων (event logging) υπηρεσίας
- Ώρα και ημερομηνία χρήσης υπηρεσίας
- Ενεργοποίηση/απενεργοποίηση και άλλη αλληλεπίδραση με το προϊόν
- Καταρρεύσεις συστήματος, δραστηριότητα συστήματος και ρυθμίσεις υλικού
- Πληροφορίες γεωεντοπισμού (όταν είναι ενεργοποιημένες οι υπηρεσίες τοποθεσίας)

Τα προϊόντα Circle ενδέχεται να αποστέλλουν ψευδώνυμες πληροφορίες σε ένα εργαλείο ανάλυσης, συμπεριλαμβανομένων ενδείξεων ώρας, στατιστικών μετάδοσης, μετρικών στοιχείων για τη χρήση και την απόδοση των λειτουργιών, σφαλμάτων κ.λπ. Χρησιμοποιούμε τις ψευδώνυμες πληροφορίες για την παροχή, την ενίσχυση και τη βελτίωση των υπηρεσιών, των λειτουργιών, της τεχνικής υποστήριξης και των πληροφοριών που σας προσφέρουμε.

##### Λειτουργίες Circle

Τα προϊόντα Circle διαθέτουν λειτουργίες οι οποίες, αν ενεργοποιηθούν, απαιτούν από εμάς να συλλέγουμε και να αναλύουμε δεδομένα με έξυπνο τρόπο προκειμένου να είναι δυνατή η διεκπεραίωσή τους. Για παράδειγμα, η Έξυπνη τοποθεσία εντοπίζει αυτόματα πότε φεύγετε ή έρχεστε στο σπίτι και οι Έξυπνες ειδοποιήσεις αναλύουν με έξυπνο τρόπο την κίνηση προκειμένου να εξασφαλίζουν ότι λαμβάνετε μόνο ειδοποιήσεις που σας αφορούν.

##### Ασφάλεια και αποθήκευση Circle

Έχουμε σχεδιάσει τα προϊόντα Circle έτσι ώστε κανένας υπάλληλος, ανάδοχος, προμηθευτής και συνεργάτης της Logitech, ή καμία κυβερνητική οντότητα να μην μπορεί να αποκτήσει πρόσβαση σε μη κρυπτογραφημένο εγγεγραμμένο υλικό. Κάθε κάμερα Circle διαθέτει ένα μοναδικό ιδιωτικό κλειδί και ψηφιακό πιστοποιητικό που χρησιμοποιείται για την κρυπτογράφηση των επικοινωνιών κατά τη μεταφορά. Οι διακομιστές Circle χρησιμοποιούν AES 256 Bit Κρυπτογράφηση δύο επιπέδων για την κρυπτογραφημένη αποθήκευση του εγγεγραμμένου υλικού σε αδράνεια.

Τα δεδομένα που συλλέγονται αποθηκεύονται απευθείας εντός της εφαρμογής, στη Συσκευή σας και σε διακομιστές στις Η.Π.Α. ή σε άλλες χώρες στις οποίες εμείς ή οι θυγατρικές εταιρείες, οι συγγενείς εταιρείες ή οι πάροχοι υπηρεσιών μας διατηρούν τις εγκαταστάσεις τους. Θα διατηρούμε τις πληροφορίες που συλλέγουμε για όσο διάστημα αυτό είναι αναγκαίο για να παρέχουμε την υπηρεσία και σύμφωνα με την Πολιτική Ιδιωτικού Απορρήτου της Logitech.

##### Κάμερες Circle με Υποστήριξη Apple HomeKit

Όταν μια κάμερα Circle συνδέεται με το οικοσύστημα Apple HomeKit, η Apple συνιστά τον υπεύθυνο επεξεργασίας των δεδομένων που παράγονται και διαβιβάζονται στο HomeKit και είναι υπεύθυνη για το απόρρητο και τον χειρισμό του περιεχομένου ήχου και βίντεο. Δεν έχουμε τη δυνατότητα ούτε τα μέσα να προσπελάσουμε δεδομένα ήχου/βίντεο HomeKit.

Αν μια κάμερα Circle είναι εγκατεστημένη μόνο στο HomeKit, η κάμερα θα εξακολουθήσει να ελέγχει ανά διαστήματα τους διακομιστές μας για διαθέσιμες ενημερώσεις υλικολογισμικού. Η διαδικασία αυτή περιλαμβάνει αποστολή του μοντέλου, της έκδοσης υλικολογισμικού και του κωδικού χώρας λειτουργίας στους διακομιστές μας.

Αν ενεργοποιήσετε την κοινοποίηση πληροφοριών διαγνωστικού ελέγχου στη Logitech μέσω της εφαρμογής Apple Home, θα κοινοποιούνται στη Logitech ή/και στην Apple και θα χρησιμοποιούνται μόνο για λόγους αντιμετώπισης προβλημάτων τα ακόλουθα δεδομένα

- Πληροφορίες για συγκεκριμένες συσκευές, όπως μοντέλο υλικού, ονόματα, έκδοση λειτουργικού συστήματος, αναγνωριστικά συσκευής, όπως η διεύθυνση MAC, πληροφορίες για κοντινά ασύρματα δίκτυα και μεταδεδομένα σχετικά με Apple Home Hubs και άλλες συσκευές HomeKit.
- Πληροφορίες καταγραφής συμβάντων (event logging) συσκευής
- Ώρα και ημερομηνία χρήσης συσκευής
- Ενεργοποίηση/απενεργοποίηση και άλλη αλληλεπίδραση με το Προϊόν
- Καταρρεύσεις συστήματος, δραστηριότητα συστήματος, ρυθμίσεις υλικού
- Τυχόν πρόσθετες λεπτομέρειες που υποβάλλετε όπως περιγραφές, στιγμιότυπα οθόνης και εγγεγραμμένο υλικό.

Επιστροφή στην αρχή

#### Προϊόντα Logitech Gaming

Τα προϊόντα και οι υπηρεσίες Logitech Gaming (Logitech G) περιλαμβάνουν υλικό όπως πληκτρολόγια, σετ μικροφώνου-ακουστικών, ηχεία και ποντίκια για παιχνίδια, καθώς και εφαρμογές για κονσόλες παιχνιδιών και Η/Υ όπως λογισμικό G HUB. Η Πολιτική Ιδιωτικού Απορρήτου ισχύει για τα εν λόγω προϊόντα, αλλά με μερικές διαφορές κατά τα ακόλουθα.

Διαβαστε περισσοτερα

##### Προσαρμοσμένη εμπειρία Logitech G

Το λογισμικό G HUB σας επιτρέπει να διαμορφώσετε εύκολα συσκευές και να δημιουργήσετε εντολές και μακροεντολές για παιχνίδια και άλλες εφαρμογές. Η προσθήκη άλλων πληροφοριών σχετικά με τον Η/Υ, το λειτουργικό σύστημα, τα παιχνίδια και τις εφαρμογές σας, καθώς και τυχόν ειδικές ρυθμίσεις που προσαρμόζετε στο πλαίσιο της ρύθμισης του προϊόντος σας, βελτιώνει την εμπειρία σας. Χρησιμοποιούμε επίσης αυτά τα δεδομένα για να ενισχύσουμε την ασφάλεια και τη σταθερότητα των προϊόντων μας.

Αν επιλέξετε να συμμετέχετε στη συλλογή δεδομένων ανάλυσης, όταν χρησιμοποιείτε το G HUB, οι διακομιστές μας λαμβάνουν αυτόματα και καταγράφουν πληροφορίες σχετικά με τη χρήση του προϊόντος, περιλαμβανομένων των εξής:

- Πληροφορίες τοποθεσίας και διεύθυνση IP
- Δεδομένα σχετικά με το χρόνο που πραγματοποιείτε πρόσβαση στις λειτουργίες του G HUB, όπως προσαρμογή DPI και φωτισμού ή έλεγχος διαμόρφωσης
- Δεδομένα που σχετίζονται με την ανίχνευση συσκευών που συνδέετε, όπως ένα νέο ποντίκι ή πληκτρολόγιο Logitech G
- Άλλες δραστηριότητες συσκευών και συστήματος, συμπεριλαμβανομένων της χρήσης λειτουργιών, μετρικών στοιχείων για την απόδοση, σφαλμάτων, δεδομένων κατάρρευσης συστήματος κ.λπ.
- Υπάρχει χωριστή επιλογή για την υποβολή ημερολογίων σφαλμάτων στη Logitech. Αν δηλώσετε πως επιθυμείτε να συμμετέχετε, θα αποστέλλονται σε εμάς αυτόματα (και μη αυτόματα με εισαγωγή στοιχείων από τον χρήστη) ανώνυμα δεδομένα κατάρρευσης συστήματος για λόγους αντιμετώπισης προβλημάτων.

##### Κοινότητα Logitech G HUB

Όταν δημιουργείτε ένα λογαριασμό για την κοινότητα G HUB, συλλέγουμε στοιχεία όπως το όνομα, η διεύθυνση email, η χώρα κατοικίας και απαντήσεις σε ερωτήσεις ασφάλειας. Η πρόσβαση στην κοινότητα G HUB σας παρέχει πρόσβαση σε λειτουργίες όπως:

- Λήψη προφίλ, φωτισμός και άλλες ρυθμίσεις από τη Βιβλιοθήκη Κοινότητας
- Αποστολή των προφίλ και των εφέ σας για κοινοποίηση στην κοινότητα ή για προσωπική αποθήκευση. Μπορείτε ανά πάσα στιγμή να αφαιρέσετε οποιοδήποτε στοιχείο έχετε κοινοποιήσει.
- Ένα προσωπικό προφίλ που θα είναι διαθέσιμο για προβολή από άλλους χρήστες της κοινότητας. Εσείς ελέγχετε τι κοινοποιείτε στο προφίλ σας.

Μπορείτε να καταργήσετε την εγγραφή σας ή να διαγράψετε το λογαριασμό G HUB ανά πάσα στιγμή.

##### Φορητό Logitech G Cloud Gaming

Το G Cloud είναι μια φορητή κονσόλα παιχνιδιών στην οποία μπορείτε να παίζετε παιχνίδια cloud και να έχετε πρόσβαση σε υπηρεσίες μετάδοσης cloud οπουδήποτε, ανά πάσα στιγμή. Η επεξεργασία των προσωπικών σας δεδομένων από τη Logitech περιορίζεται στο υλικό της Logitech και στο ενσωματωμένο λογισμικό της Logitech. Συλλέγουμε το μοναδικό αναγνωριστικό της συσκευής σας για τη βασική λειτουργία της κονσόλας, ώστε να διασφαλίσουμε τη σωστή λειτουργία της. Επιπλέον, υπάρχουν ορισμένα προσωπικά δεδομένα που συλλέγονται για τη βασική λειτουργία, τα οποία επεξεργαζόμαστε και αποθηκεύουμε μόνο τοπικά στην κονσόλα σας, όπως η χώρα ή η περιοχή σας για τη συνδεσιμότητα δικτύου.

Εάν επιλέξετε να μοιραστείτε τα δεδομένα διάγνωσης και χρήσης της συσκευής σας, θα λάβουμε πληροφορίες σχετικά με τη χρήση της κονσόλας από εσάς, όπως η εμπειρία της μπαταρίας και της φόρτισης, η χρήση των κουμπιών και των joystick, καθώς και οι θύρες ήχου. Χρησιμοποιούμε αυτές τις πληροφορίες για να βελτιώσουμε τα προϊόντα και τις υπηρεσίες μας.

Για τον ΕΟΧ, το Ηνωμένο Βασίλειο ή την Ελβετία, συλλέγουμε τα δεδομένα διάγνωσης και χρήσης της συσκευής σας με βάση το έννομο συμφέρον. Χρησιμοποιούμε αυτές τις πληροφορίες για να βελτιώσουμε τα προϊόντα και τις υπηρεσίες μας. Μπορείτε να εξαιρεθείτε ανά πάσα στιγμή από τις ρυθμίσεις της συσκευής σας.

##### Pro Alliance

Το Pro Alliance είναι μια διαδικτυακή πλατφόρμα σχεδιασμένη για να σας υποστηρίζει ως επαγγελματίες αθλητές παιχνιδιών, ώστε να βελτιώσετε την απόδοσή και την ευεξία σας. Υπάρχουν υπηρεσίες που σας παρέχει η Logitech, όπως υποστήριξη εξυπηρέτησης πελατών και τεχνικές πληροφορίες προϊόντων. Επιπλέον, υπάρχουν διαθέσιμοι τρίτοι πάροχοι υπηρεσιών που μπορείτε να επιλέξετε να χρησιμοποιήσετε, για παράδειγμα, για να λάβετε συμβουλές και υπηρεσίες ευεξίας. Ενδέχεται να σας ζητηθεί να εγγραφείτε σε αυτόν τον τρίτο πάροχο, να συναινέσετε στους όρους του και να διαβάσετε την πολιτική απορρήτου του. Δεν θα μοιραστούμε τα προσωπικά σας δεδομένα με αυτούς τους τρίτους παρόχους, ούτε θα λάβουμε οποιαδήποτε από τα προσωπικά δεδομένα που μοιράζεστε με αυτούς τους τρίτους παρόχους.

Επιστροφή στην αρχή

#### Harmony και σχετικά προϊόντα

Τα προϊόντα και οι υπηρεσίες Logitech Harmony περιλαμβάνουν υλικό όπως τα τηλεχειριστήρια, το Harmony Hub και το κουμπί Pop και σχετικές εφαρμογές για tablet ή/και smartphone, όπως η εφαρμογή Harmony. Η Πολιτική Ιδιωτικού Απορρήτου ισχύει για τα εν λόγω προϊόντα, αλλά με μερικές διαφορές κατά τα ακόλουθα.

Διαβαστε περισσοτερα

##### Δήλωση προϊόντων και υπηρεσιών Harmony

Όταν ενεργοποιείτε και δηλώνετε τα προϊόντα Harmony, συλλέγουμε στοιχεία όπως το όνομα, η διεύθυνση email, η χώρα κατοικίας και απαντήσεις σε ερωτήσεις ασφάλειας. Τα δεδομένα αυτά χρησιμοποιούνται για ελέγχο ταυτότητας και την αντιστοίχισή σας με το λογαριασμό και τις συσκευές σας. Έχετε επίσης τη δυνατότητα ενεργοποίησης και δήλωσης των προϊόντων μέσω υπηρεσιών ανοικτής εξουσιοδότησης τρίτου μέρους (OAuth2), όπως μέσω Facebook.

##### Προσαρμοσμένη εμπειρία Harmony

Τα προϊόντα Harmony σας επιτρέπουν να ελέγχετε και να δημιουργείτε εύκολα δραστηριότητες ή συνήθειες που συνδυάζουν εντολές από πολλές συσκευές. Η προσθήκη πληροφοριών σχετικά με τις συσκευές σας ψυχαγωγίας και οικιακού αυτοματισμού (όπως επωνυμίες και αριθμούς μοντέλων), τις δραστηριότητες που επιλέγετε να προγραμματίσετε (όπως παρακολούθηση τηλεόρασης, ακρόαση μουσικής κ.λπ.) καθώς και τυχόν ειδικές ρυθμίσεις που προσαρμόζετε στο πλαίσιο της ρύθμισης των προϊόντων σας (π.χ. προσαρμογή κουμπιών) βελτιώνει την εμπειρία σας. Για παράδειγμα, μπορείτε να παρέχετε εκούσια τον ταχυδρομικό κώδικα, τον πάροχο τηλεοπτικών προγραμμάτων και τα τηλεοπτικά κανάλια, εκπομπές ή/και είδη προγραμμάτων που προτιμάτε. Θα γνωρίζετε τι πρέπει να εισαγάγετε σε κάθε περίπτωση, καθώς θα πρέπει να καταχωρίσετε μη αυτόματα τις πληροφορίες.

Αποθηκεύουμε τις πληροφορίες αυτές για να μην χαθούν οι προσαρμοσμένες διαμορφώσεις σας. Χρησιμοποιούμε επίσης τις παρακάτω πληροφορίες για να διασφαλίσουμε ότι η συσκευή σας λειτουργεί και για να ενισχύσουμε την ασφάλεια και τη σταθερότητα των προϊόντων μας.

- Πληροφορίες τοποθεσίας και διεύθυνση IP
- Δεδομένα σχετικά με το χρόνο που πραγματοποιείτε πρόσβαση στο λογισμικό μας, όπως οι λειτουργίες στις οποίες αποκτάτε πρόσβαση και όταν συγχρονίζετε το τηλεχειριστήριό σας
- Δεδομένα που σχετίζονται με την ανίχνευση συσκευών στο περιβάλλον σας και τη χρήση από εσάς λειτουργιών των προϊόντων, όπως το κουμπί «βοήθεια» ή ενέργειες «επανεκκίνησης»
- Με τη συγκατάθεσή σας όπου απαιτείται, πληροφορίες που αποστέλλονται σε ένα εργαλείο ανάλυσης, συμπεριλαμβανομένων της χρήσης λειτουργιών, μετρικών στοιχείων για την απόδοση, σφαλμάτων κ.λπ.

Επιστροφή στην αρχή

#### Προϊόντα τηλεδιάσκεψης Logitech

Τα προϊόντα και οι υπηρεσίες τηλεδιάσκεψης Logitech περιλαμβάνουν συστήματα τηλεδιάσκεψης, κάμερες τηλεδιάσκεψης, συσκευές ανοιχτής ακρόασης, χειριστήρια αφής, σετ μικροφώνου-ακουστικών και κάμερες web, καθώς και λογισμικό όπως το Sync, η πλατφόρμα διαχείρισης συσκευών τηλεδιάσκεψης που βασίζεται στο cloud. Η Πολιτική Ιδιωτικού Απορρήτου ισχύει για τα εν λόγω προϊόντα, αλλά με μερικές διαφορές κατά τα ακόλουθα.

Διαβαστε περισσοτερα

##### Υπηρεσία Logitech Sync

Το Logitech Sync επιτρέπει στους χρήστες να παρακολουθούν και να διαχειρίζονται εξ αποστάσεως τα συστήματα τηλεδιάσκεψης Logitech. Το Sync απαρτίζεται από δύο μέρη, την εφαρμογή Sync για υπολογιστές και την «Πύλη Sync» στο cloud. Για να χρησιμοποιήσετε την Πύλη Sync, πρέπει να είναι εγκατεστημένη στον υπολογιστή αίθουσας συσκέψεων η εφαρμογή Sync. Μετά την εγκατάσταση της εφαρμογής Sync και τον έλεγχο ταυτότητας στην Πύλη Sync, η εφαρμογή θα επικοινωνεί απευθείας με την Πύλη Sync για να ενεργοποιηθούν οι δυνατότητες απομακρυσμένης διαχείρισης και παρακολούθησης.

Όταν δημιουργείτε ένα λογαριασμό Logitech Sync, συλλέγουμε στοιχεία όπως το όνομα, η διεύθυνση email, ο κωδικός πρόσβασης, η χώρα και η επωνυμία του οργανισμού σας. Χρησιμοποιούμε τα δεδομένα αυτά για ελέγχο ταυτότητας και την αντιστοίχισή σας με το λογαριασμό και τις συσκευές σας.

Το Sync συλλέγει δεδομένα διαγνωστικού ελέγχου και χρήσης για τη διατήρηση και τη βελτίωση της εμπειρίας Sync. Το Sync συλλέγει τις ακόλουθες πληροφορίες προκειμένου να παρέχει τις λειτουργίες διαχείρισης και παρακολούθησης:

- Στοιχεία προϊόντος τηλεδιάσκεψης Logitech (όνομα, έκδοση υλικολογισμικού, μεταδεδομένα)
- Έκδοση εγκατεστημένης εφαρμογής Sync
- Στοιχεία υπολογιστή (τύπος OS, έκδοση OS, IP, διεύθυνση MAC, προδιαγραφές υπολογιστή),
- δεδομένα γεωεντοπισμού, και
- Στοιχεία πληρότητας (μόνο μεταδεδομένα)

Επιστροφή στην αρχή

#### Προϊόντα και υπηρεσίες Jaybird

Τα προϊόντα Jaybird περιλαμβάνουν ελαφριά, υψηλής ποιότητας ακουστικά για ανθρώπους με δραστήριο τρόπο ζωής, καθώς και σχετικές εφαρμογές για tablet ή/και smartphone, όπως η εφαρμογή Jaybird. Η Πολιτική Ιδιωτικού Απορρήτου ισχύει για τα εν λόγω προϊόντα, αλλά με μερικές διαφορές κατά τα ακόλουθα.

Διαβαστε περισσοτερα

##### Εφαρμογή Jaybird

Η εφαρμογή Jaybird παρέχει στο χρήστη τις εξής δυνατότητες:

- προσαρμογή του ήχου των ακουστικών
- ενημέρωση ρυθμίσεων προϊόντος και υλικολογισμικού
- καταγραφή της θέσης όπου τα ακουστικά ήταν συνδεδεμένα για τελευταία φορά
- αναζήτηση και χρήση προεπιλογών και λιστών αναπαραγωγής Spotify που κοινοποιούν άλλοι χρήστες

Κατά τη δημιουργία λογαριασμού, συλλέγουμε στοιχεία όπως όνομα, διεύθυνση email, προσωπική εικόνα (avatar), τρέχουσα τοποθεσία και κωδικός πρόσβασης. Τα δεδομένα αυτά χρησιμοποιούνται για ελέγχο ταυτότητας και την αντιστοίχισή σας με το λογαριασμό και τις συσκευές σας. Η υπηρεσία Jaybird προσφέρει επίσης δυνατότητα δήλωσης προϊόντος μέσω υπηρεσιών ανοικτής εξουσιοδότησης τρίτου μέρους (OAuth2), όπως μέσω Facebook, Google και Spotify.

Όταν χρησιμοποιείτε το προϊόν σας Jaybird με την εφαρμογή ή χρησιμοποιείτε την εφαρμογή μόνη της, οι διακομιστές μας λαμβάνουν και καταγράφουν αυτόματα ορισμένες πληροφορίες, στις οποίες περιλαμβάνονται τα εξής:

- δεδομένα προϊόντων, όπως το μοντέλο των ακουστικών σας ή η έκδοση της εφαρμογής
- δεδομένα σχετικά με τον τρόπο που χρησιμοποιείτε την εφαρμογή, όπως οι λειτουργίες στις οποίες αποκτάτε πρόσβαση και πότε συνδέετε τα ακουστικά σας
- δεδομένα που σχετίζονται με την ανίχνευση συσκευών στο περιβάλλον σας και τη χρήση από εσάς λειτουργιών των προϊόντων, όπως η ενέργεια «μετονομασία»
- με τη συγκατάθεσή σας όπου απαιτείται, πληροφορίες που αποστέλλονται σε ένα εργαλείο ανάλυσης, συμπεριλαμβανομένων της χρήσης λειτουργιών, μετρικών στοιχείων για την απόδοση, σφαλμάτων κ.λπ.

Για τη δημιουργία αντιγράφων ασφαλείας για τις προσωπικές διαμορφώσεις, οι διακομιστές μας λαμβάνουν και καταγράφουν πρόσθετες πληροφορίες, στις οποίες περιλαμβάνονται τα εξής:

- οι τρέχουσες ρυθμίσεις προϊόντος, συμπεριλαμβανομένων των ρυθμίσεων ονόματος, κουμπιών ελέγχου και φωνητικών ειδοποιήσεων
- πληροφορίες προεπιλογών και για λίστες αναπαραγωγής

Δεδομένα τοποθεσίας για τη λειτουργία «Εντοπισμός των ακουστικών μου» αποθηκεύονται στην κινητή συσκευή και δεν δημιουργούνται αντίγραφα ασφαλείας τους στους διακομιστές μας.

Επιστροφή στην αρχή

#### Προϊόντα και υπηρεσίες Ultimate Ears

Τα προϊόντα Ultimate Ears είναι υψηλής ποιότητας και κομψά σχεδιασμένα ηχεία και ακουστικά. Τα Ultimate Ears Pro και CSX προσφέρουν ανώτερης ποιότητας εξατομικευμένα ακουστικά για εφαρμογή στο αυτί (ακουστικά «ψείρες»). Οι εφαρμογές Ultimate Ears καθιστούν δυνατές πρόσθετες λειτουργίες και προσφέρουν στους χρήστες καλύτερο έλεγχο και προσαρμογή της εμπειρίας ακρόασης. Η Πολιτική Ιδιωτικού Απορρήτου ισχύει για τα εν λόγω προϊόντα, αλλά με μερικές διαφορές κατά τα ακόλουθα.

Διαβαστε περισσοτερα

##### Λειτουργίες και προσαρμογή Ultimate Ears για κινητές συσκευές

Οι χρήστες μπορούν να εξατομικεύσουν την εμπειρία ακρόασης ρυθμίζοντας τις συσκευές τους μέσω μιας εφαρμογής Ultimate Ears. Αυτές οι εφαρμογές επιτρέπουν λειτουργίες όπως η αντιστοίχιση πολλών συσκευών, στοιχεία ελέγχου με άγγιγμα και λειτουργικότητα DJ για πολλούς χρήστες.

Κατά τη διάρκεια της διαδικασίας προσαρμογής, μπορεί να απαιτηθεί από το χρήστη να καταχωρίσει το όνομα και τα στοιχεία επικοινωνίας του, συμπεριλαμβανομένης μιας διεύθυνσης email και ενός κωδικού πρόσβασης.

Δεν συλλέγουμε δεδομένα σχετικά με το περιεχόμενο που αναπαράγει ο χρήστης χρησιμοποιώντας τα προϊόντα Ultimate Ears.

##### Ενοποίηση Ultimate Ears με άλλες υπηρεσίες

Ορισμένα προϊόντα Ultimate Ears, όπως τα ηχεία Bluetooth, έχουν τη δυνατότητα ενοποίησης με υπηρεσίες τρίτων μερών, όπως η Amazon Alexa. Αυτές οι ενοποιήσεις επιτρέπουν στους χρήστες να πραγματοποιούν εργασίες όπως η μετάδοση ροής μουσικής, η παραγγελία αγαθών και υπηρεσιών και η υποβολή αιτημάτων για πληροφορίες.

Για να καταστεί δυνατή η σύνδεση υπηρεσιών τρίτων με την Ultimate Ears συσκευή σας, μπορεί να χρειαστεί να εγγραφείτε στις υπηρεσίες του εν λόγω τρίτου μέρους και να αποδεχτείτε τους όρους του. Αφού πραγματοποιηθεί η σύνδεση, οι συσκευές Ultimate Ears θα μπορούν να λαμβάνουν και να μεταβιβάζουν πληροφορίες απευθείας στο τρίτο μέρος.

Τα προϊόντα Ultimate Ears δεν αποθηκεύουν δεδομένα εντολών χρήστη που μεταβιβάζονται από το χρήστη στο τρίτο μέρος. Διατηρούνται μόνο τα δεδομένα που είναι αναγκαία για να διασφαλίζεται η σύνδεση μεταξύ των τρίτων μερών και του προϊόντος Ultimate Ears του χρήστη.

##### Εξατομικευμένα ακουστικά για εφαρμογή στο αυτί (IEM)

Τα Ultimate Ears Pro και CSX προσφέρουν ανώτερης ποιότητας εξατομικευμένα ακουστικά για εφαρμογή στο αυτί (ακουστικά «ψείρες»). Οι περισσότερες συσκευές Pro απαιτούν αποτυπώσεις των αυτιών του χρήστη, οι οποίες δημιουργούνται κατά κανόνα ψηφιακά ή με εκμαγεία από τρίτο μέρος, συνήθως ακοολόγο. Οι συσκευές CSX απαιτούν εικόνες και αποτυπώσεις των αυτιών του χρήστη για λόγους βελτίωσης της εφαρμογής του προϊόντος. Οι αποτυπώσεις του χρήστη διατηρούνται για το ενδεχόμενο απώλειας, νέας παραγγελίας ή ανάγκης εκ νέου παραγωγής ή έως ότου ο χρήστης υποβάλει αίτημα για την απόρριψή τους.

Επιστροφή στην αρχή

#### ΑΛΛΑΓΕΣ ΣΤΗΝ ΠΑΡΟΥΣΑ ΔΗΛΩΣΗ

Θα ενημερώνουμε κατά καιρούς την παρούσα Δήλωση. Εάν πραγματοποιηθούν ουσιαστικές αλλαγές στην παρούσα Δήλωση ή στον τρόπο με τον οποίο θα χρησιμοποιούμε τα προσωπικά σας στοιχεία, θα δημοσιεύσουμε σε εμφανές σημείο τις εν λόγω αλλαγές προτού τις υλοποιήσουμε.

Δεν θα προβούμε σε καμία αλλαγή που προστατεύει λιγότερο τα προσωπικά σας στοιχεία τα οποία έχουν συλλεχθεί κατά το παρελθόν χωρίς τη συγκατάθεσή σας.

Σας παροτρύνουμε να ανατρέχετε κατά περιόδους στην παρούσα Δήλωση, ώστε να ενημερώνεστε για τον τρόπο με τον οποίο προστατεύουμε τα στοιχεία σας.

Σας ευχαριστούμε για το ενδιαφέρον σας για τη Logitech και τα προϊόντα και τις υπηρεσίες μας.